open-index/open-wikipedia-markdown huggingface dataset:
Bert van Marwijk

**Lambertus «Bert» van Marwijk** (født 19. mai 1952 i Deventer i Overijssel) er en nederlandsk fotballtrener og tidligere fotballspiller.

Han har spilt for Go Ahead Eagles, AZ, MVV Maastricht, Fortuna Sittard og FC Assent. Van Marwijk spilte også én kamp på det nederlandske fotballandslaget. 

Mark van Bommel er gift med hans datter Andra.

## Spillerkarriere
Som angreps- og midtbanespiller spilte han 393 kamper i den øverste nederlandske divisjonen Eredivisie.

## Trenerkarriere
I 1982 begynte han overgangen til fotballtrener og ble i 1988 trener på heltid. Som trener klarte Van Marwijk å få det vesle laget til Fortuna Sittard til finalen i KNVB Cup i 1999. I 2002 ledet han Feyenoord til seier i UEFA-cupen 2001/02. I juli 2004 ble han manager for Borussia Dortmund og ble etterfulgt av Ruud Gullit som Feyenoord-trener.

I desember 2006, etter to og en halv sesongs stagnasjon i midten av Bundesliga-tabellen, bekjentgjorde klubben og Van Marwijk at de ville gå skilte veier på slutten av 2006/2007-sesongen. Den 18. desember 2006 skilte Borussia Dortmund og Van Marwijk lag tidligere enn bekjentgjort. Han ble erstattet som trener av Jürgen Röber.

I juni 2007 vendte han tilbake til Feyenoord med målet om å retablere laget til høydene i nederlandsk fotball. Som et ledd i dette målet brakte han tilbake en favorittsønn av Feyenoord, i Giovanni van Bronckhorst og skaffet også Tim de Cler, Kevin Hofland og Roy Makaay. Hans tilbakekomst ble suksessrik med Feyenoords seier i KNVB-cupen i 2008. 

### Nederland
Det viste seg at ble en kort tilbakekomst, for på slutten av 2007/2008-sesongen ble det bekjentgjort at Van Marwijk ville etterfølge Marco van Basten som hovedtrener for det nederlandske fotballandslaget etter EM i fotball 2008. Under sine to opphold som Feyenoord-trener, fem sesonger sammenlagt, avsluttet det på en andreplass én gang i Eredivisie i 2000/2001-sesongen. Han ble etterfulgt som Feyenoord-trener av Gertjan Verbeek.

Hans lederstab som hovedtrener på det nederlandske fotballandslaget innbefattet forhenværende internasjonale spillere som Frank de Boer, Philip Cocu samt Dick Voom. Den 27. juni ble det klart at Van Marwijk gikk av som landslagstrener for Nederland etter at laget endte på sisteplass i sin gruppe og ikke klarte å spille seg videre til sluttspill, til tross for at Nederland på forhånd var regnet som en av favorittene til å vinne mesterskapet.

### Australia
Han var landslagstrener for  i VM i fotball 2018 i Russland.

## Lag som trener
* 1982&ndash;1986: MVV Maastricht (ungdom)
* 1986&ndash;1990: SV Meersen (ungdom)
* 1990&ndash;1991: FC Herderen
* 1991&ndash;1995: RKVCL Limmel
* 1995&ndash;1998: SV Meerseen
* 1998&ndash;2000: Fortuna Sittard
* 2004&ndash;2007: Borussia Dortmund
* 2007&ndash;2008: Feyenoord
* 2008&ndash;2012: Nederland

## Referanser


## Eksterne lenker
*
Peder Refstie

**Peder Reinert Refstie** (født 13. juli 1943) er kommandør i Frelsesarmeen. 

Refstie er opprinnelig fra Lyngdal og har jobbet for Frelsesarmeen i Peru, Portugal, Spania, England, Argentina, Brasil og Norge. I Norge har han vært leder for flere korps (menigheter). Han har vært divisjonssjef for Frelsesarmeen Vestre divisjon og vært rektor for Frelsesarmeens offisersskole i Asker. I 1997 ble han leder for arbeidet i Spania. I 2005 ble han leder for Frelsesarmeen i Argentina, Uruguay og Paraguay. Han ble pensjonert fra stillingen som territorialleder for Frelsesarmeen i Brasil i 2010.

## Referanser
Ulrik Bugge

**Ulrik Bugge** (født 1806 i Drøbak, død 1878 på Nordfjordeid) var en norsk prest og politiker. Han var 4. representant til Stortinget for Lister og Mandals amt i periodene 1851 til 1853 og 1854 til 1856.

Etter presteeksamen i 1831 jobbet han noen år som lærer, før han ble sogneprest til Herad Vest-Agder i 1843. Dette kallet beholdt han frem til 1855, da han overtok sogneprestkallet til Eid prestegjeld i Sogn og Fjordane. Her virket han som sogneprest frem til sin død i 1878. Han var bosatt på Nordfjordeid.

Ulrik Bugge var far til distriktslege og ordfører i Gloppen Johan C. Bugge.

## Referanser


## Kilder
* NRKs fylkesleksikon
* 

## Eksterne lenker
*
Roots Manuva

**Roots Manuva** (født Rodney Smith i 1972) er en rapper fra Stockwell i Sør-London, med Jamaicansk bakgrunn.

## Biografi
Rodney Smith vokste opp i Stockwell i Sør-London, med foreldre fra en liten landsby på Jamaica kalt Banana Hole, hvor hans far var predikant og skredder. Smiths oppvekst i fattige kår og som pinsevenn kommer ofte til syne i tekstene.

Smiths første kommersielle utgivelse kom i 1994. Det samme året debuterte han som Roots Manuva  på Blak Twangs single *Queen's Head*, og gav samtidig ut sin egen single *Next Type of Motion*.

Roots Manuvas første album kom i 1999, på Big Dada, et underselskap av Ninja Tune. Tittelen *Brand New Second Hand* kommer fra et uttrykk brukt av Smiths mor når Smith fikk «nye», brukte leker. Manuva fikk en MOBO-pris for beste hiphop-artist det året.

Roots Manuva har nå sitt eget plateselskap, Banana Clan Records, som han bruker til å få fram unge britiske hiphop-talenter.

## Albumliste
* 1999 Brand New Second Hand
* 2001 Run Come Save Me
* 2002 Dub Come Save Me
* 2005 Awfully Deep
* 2006 Alternately Deep
* 2008 Slime & Reason
* 2010 Duppy Writer
* 2011 4everevolution
* 2015 Bleeds

## Referanser

## Eksterne lenker
* 
*
Barbro

**Barbro** er et kvinnenavn opprinnelig dannet som en bøyning av *Barbra*, en kortform av *[[Barbara]]*, som har opprinnelse i greske *βαρβαρος* (*barbaros*), «utenlandsk».

## Utbredelse
*Barbraa* og *Barbra* var vanlige kvinnenavn i Norge på 1500-tallet. Det er 7 personer med disse navnene er nevnt i Norske Lensrekneskapsbøker 1548-1567.
*Barbro* var et populært navn på norske jentebarn på 1700-tallet. Navnet har senere vært mindre brukt.

|}

## Kjente personer med navnet
Personene i listen er ordnet kronologisk etter fødselsår.
* Barbro Kollberg (1917–2014), svensk filmskuespiller
* Barbro Hernes (f. 1951), norsk bildekunstner og kunsthåndverker
* Barbro Raen Thomassen (f. 1955), norsk bildekunstner
* Barbro Fagerbakk, tidligere programleder på TV2
* Barbro Hætta-Jacobsen, norsk politiker
* Barbro Lindgren, svensk forfatter

## Navnedag
*Barbro* har navnedag i flere land, oftest 4. desember. Den norske navnedagen er .

## Referanser


## Eksterne lenker
*
Furebergsfossen

**Furebergsfossen**, også kalt Furebergfossen, er en foss i Kvinnherad kommune i Vestland fylke. Fossen ligger i Furebergselva, ved munningen i Maurangerfjorden. Den ligger ved fylkesvei 500 som går fra Austrepollen i Kvinnherad til Skjersholmane ferjekai på Stord. Fossen er bratt, og har et stort fall på ca. 20 meter, før den renner ut i Maurangerfjorden.

Fylkesvei 500 krysser fossen på Furebergsfossen bru. Bro satt opp i 2020 ble bygget 2 meter høyere og 4 meter lenger ut enn eldre bro for å unngå problemer ved stor vannføring og steinsprang. Broen fra 1968 ble beskrevet som en av de mest utsatte i Vestland fylke.  Ved stor vannføring forekom det at broen ble midlertidig stengt.

## Referanser
Vinkelskogmåler

**Vinkelskogmåler** (*Dysstroma citrata*) er en sommerfugl i gruppen av de egentlige målere  (Geometridae). Denne svært variable arten finnes over hele Norge.

## Utseende
En middelsstor (vingespenn 27 – 32&nbsp;mm), slank måler. Grunnfargen varierer fra ganske lyst brunt til mørkt sjokoladebrunt. **Forvingen** har et bredt, brunt tverrbånd i midten, dette er over dobbelt så bredt ved forkanten som ved bakkanten, på ytterkanten med et kraftig tannformet utskudd litt foran midten. Ved vingeforkanten rett utenfor tverrbåndet er det en uregelmessig, hvit flekk. Langs ytterkanten går det et smalt, bølgete, hvitt tverrbånd. **Bakvingen** er gråhvit. Larven er naken, lang og slank, lysgrønn med to hvite ryggstriper. Oversiden er vanskelig å skille fra den nærstående bueskogmåler *Dysstroma truncata*, men vinkelskogmåler har et bånd på undersiden av bakvingene som har en knekk som er rettvinklet, ikke jevnt buet.

## Levevis
Arten lever i ulike slags skog, larvene kan finnes på mange ulike busker og løvtrær. De voksne sommerfuglene flyr i juli – september og kommer gjerne til lys.

## Utbredelse
Arten finnes i den palearktiske sone, bortsett fra lengst i sør, og i Nord-Amerika, der den mangler i den sentrale delen av USA men ellers finnes fra Labrador til California. I Norge er den funnet over hele landet bortsett fra Øst-Finnmark.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Chloroclysta citrata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Vibeke

**Vibeke** er en opprinnelig dansk skrivemåte av kvinnenavnet *Wiebeke*, en frisisk og lavtysk kjæleform av *Wiebe*, som er en kortform av gammehøytyske navn på Wig-. Navnet betyr «krig, slag» etter gammelhøytyske *wig*.

## Utbredelse

|}

Vibeke var et populært navn på norske jentebarn født på 1970-tallet.

## Kjente personer med navnet
Personene i listen er ordnet kronologisk etter fødselsår.
* Vibeke Falk (1918&ndash;2011), norsk skuespiller
* Vibeke Sæther (f. 1943), norsk fjensynsmedarbeider
* Vibeke Løkkeberg (f. 1945), norsk skuespiller, filmregissør, og forfatter
* Hanne-Vibeke Holst (f. 1959), dansk forfatter
* Vibeke Karlsen (f. 1967), norsk fotballdommer
* Vibeke Tandberg (f. 1967), norsk billedkunstner og fotograf
* Vibeke Saugestad (f. 1976), norsk pop/rock-vokalist
* Vibeke Stene (f. 1978), norsk sanger
* Vibeke Skofterud (1980&ndash;2018), norsk langrennsløper

## Annen bruk av navnet
* 2414 Vibeke, en asteroide

## Referanser


## Eksterne lenker
*
Xuyi

**Xuyi** (kinesisk: 盱眙县; pinyin: *Xūyí Xiàn*) er et fylke i byprefekturet Huai'an i provinsen Jiangsu i Folkerepublikken Kina. I 1999 hadde det et folketall på  innbyggere.

## Kulturminner
Ming Zuling-mausoleet (*Ming zuling*, 明祖陵) – med gravene til foreldrene og besteforeldrene til grunnleggeren av Mingdynastiet, Zhu Yuanzhang (1328-1398, regjeringstid 1368-1398) – ble i 1996 oppført på Folkerepublikken Kinas liste over kulturminner.

Mausoleet ble oversvømmet ca. 1680, da Gulelven gikk over sine bredder og fant seg et nytt leie, forente seg med elven Huai He, og dannet innsjøen Hongze på sin vei mot havet. (Mingbyen Sizhou 泗州 like ved ble oversvømmet av innsjøen også). I løpet av 1960-årene sank vannstanden, og steinfigurene langs mausoleets hellige vei (*Shengdao*) kunne taes opp fra gjørmen og settes opp på nytt.

## Referanser
Grå skogmåler

**Grå skogmåler** (*Dysstroma infuscata*) er en sommerfugl i gruppen av de egentlige målere  (Geometridae). I Norge finnes den i innlandet i Sør-Norge og i Nord-Norge.

## Utseende
En middelsstor (vingespenn 23 – 32&nbsp;mm), slank, brungrå måler. **Forvingen** er forholdsvis lys med smale, mørkere tverrbånd, i motsetning til flere beslektede arter vanligvis uten et bredt, mørkere tverrbånd i midten, mønsteret kan ellers variere nokså mye. Nær vingens bakhjørnet er den en kort, brungul, bølgete tverrstrek. **Bakvingen** er grå, lysere ved roten. Larven er naken, lang og slank, grønn på ryggen med to hvite ryggstriper, på sidene bredt lillarød.

## Levevis
Larven lever på blåbær, blokkebær og finnmarkspors.

## Utbredelse
Dette er en nordlig art som forekommer i Nord- og Øst-Europa, videre østover gjennom Sibir til Japan. I Norge er den funnet i innlandet i Sør-Norge(Hedmark, Oppland, Aust-Agder, Møre og Romsdal og Sør-Trøndelag) og i Nord-Norge.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Andreas Johan Øhren

**Andreas Johan Øhren** (født 8. mars 1947 i Oslo) er en norsk lektor, historiker, forfatter og gårdbruker. Han har hovedfag i historie fra Universitetet i Oslo. Øhren har erfaring fra ungdomsskole, videregående skole og universitet. 

Øhren har skrevet popluærvitenskapelige bøker og artikler. I 1995 utgav han boken «Consuelo, en adopsjonshistorie» på Gyldendal Norsk Forlag. Øhren har adoptert tre barn, hvorav den ene døde som ung. Boken tar for seg en adoptivfars opplevelser ved å adoptere to store, traumatiserte barn. «Concuelo» var revolusjonerende i sin samtid da den tok opp problematiske spørsmål rundt adopsjon, og ble meget omstridt. Den er i dag den eneste av sitt slag og blir derfor brukt i rettspraksis og anbefalt av adopsjonsforum. 

Øhren har nylig vært med på å skrive en lærebok i nyere historie for 3. klasse i den videregående skolen- «Tidslinjer» kom ut for salg i 2008 på Aschehoug forlag.

Øhren har også vunnet pengegave og en reise til New York for å ha bidratt i novellesamlingen «Isrose».

## Referanser
Manuel Fraga Iribarne

**Manuel Fraga Iribarne** (født 23. november 1922 i Villalba, Galicia, død 15. januar 2012 i Madrid) var en spansk minister i Francos regjering og senere politiker for det konservative partiet Partido Popular. Hans politiske karriere spenner over perioden fra diktaturet under Francisco Franco og inn i den demokratiske perioden. Fraga var en sentral figur på regionalt nivå i Galicia, såvel som på nasjonalt nivå i spansk politikk.

## Liv og virke
### Bakgrunn
Fraga studerte rettsvitenskap, samfunnsøkonomi og statsvitenskap. Etter endt utdannelse startet han karriere i embedsverket og i politikken. 
### Politiker, diplomat, minister
Fra 1962 til 1969 var han informasjons- og turistminister i Francos regjering. Da Franco døde i 1975 var Fraga ambassadør i Storbritannia, men ble kalt hjem og utnevnt til visepresident i den nye regjeringen til Carlos Arias Navarro. 

Året etter ble han innenriksminister. Fraga kom til å spille en sentral rolle i overgangsprosessen til demokrati i Spania og var sentral i utformingen av landets nye grunnlov, vedtatt i 1978. Sammen med andre medlemmer av Francos regime stiftet han det høyreorienterte partiet *Alianza Popular* (AP). Fraga ble partiets første leder. Partiet var først lite, men vokste som følge av sammenbruddet i det sentrumsorienterte regjerings Unión de Centro Democrático i 1982. Med Fraga i spissen ble AP nå Spanias nest største parti, i opposisjon til sosialistpartiet. Under Fragas ledelse beholdt AP en sterkt konservativ profil. 

Han gikk av som partileder i 1986, men vendte tilbake i 1989 for å starte en reformprosess som skulle gjøre partiet mindre høyreorientert. Sammen med flere mindre kristeligdemokratiske partier og restene av CDU ble AP omdannet til det nye partiet Partido Popular (PP). Fraga overlot ledelsen av dette partiet til José María Aznar, men ble selv utnevnt til ærespresident. 

Etter at Fraga forlot rikspolitikken, vendte han tilbake til politikken i sin hjemregion Galicia). Fra 1990 til 2005 var han regjeringsleder i den selvstyrte regionen Galicia. 

Fraga var senere medlem av senatet i Madrid.

I 1995 ble Fraga hedret med storkors av Den Kongelige Norske Fortjenstorden.

## Referanser


## Eksterne lenker
* 
* 
*
Sterling Heights

**Sterling Heights** (også kalt *The Heights*) er en by i Macomb County i den amerikanske delstaten Michigan. Ifølge folketellingen i 2006 var folketallet på 127&nbsp;991, og dermed den fjerde største byen i Michigan. Sterling Heights fikk bystatus i 1968. Inntil 1950-tallet var det et jordbruksområde der det stort sett ble dyrket rabarbra, samt andre grønnsaker. Før 1968 var Sterling Heights kjent som *Sterling Township*. Byen er en forstad til Detroit og inngår i Detroitområdet. Den består stor sett av spredte boligområder og det finnes ikke noe utpreget bykjerneområde.

Byen er hjem til Freedom Hill county park som ligger ved Metropolitan Parkway (16 Mile Rd.) øst for Schoenherr Road. Freedom Hill begynte å arrangere konserter i 1999 i sitt 7&nbsp;000 seters utendørsarena der b.l.a. Bob Dylan opptrådte i 2006.

Elven Clinton River renner igjennom byen.

## Nærliggende byer
*Troy i vest
*Warren i sør
*Utica i nord
*Shelby Township i nord
*Clinton Township i øst

## Referanser


## Eksterne lenker
* 
* (en) Chamber of Commerce 
* (en) Freedom Hill County Park
* (en) Sterling Heights Public Library
Warlpiri

**Warlpiri** er et pamanyungansk språk som snakkes av rundt 3&nbsp;000 mennesker i det australske Nordterritoriet. Det tilhører den ngarrkiske grenen av pamanyunganske språk, og er en av de største australske språkene målt i antall brukere.

I den delvis isolerte landsbyen Lajamanu har det de siste årene utviklet seg et nytt språk med unike gramatiske regler med utgangspunkt fra Warlpiri. Språket kalles Warlpiri rampaku, eller *Warlpiri light*, og er innfødt språk til rundt 350 mennesker.

## Fonologi
Følgende tabeller lister opp lydsystemet til warlpiri. Symboler i vinkelparenteser (f.eks. ) er slik de ser ut i ortografien, mens symboler i hakeparenteser (f.eks. ) er fonene skrevet med IPA.

### Vokaler

Warlpiri har et vokalsystem som minner om det i klassisk arabisk; tre vokaler pluss at lengden er avgjørende, noe som gir totalt seks vokallyder.

### Konsonanter

## Referanser


## Eksterne lenker
* Warlpiris grammatikk, eksempler og språklige studier
Aby Warburg

**Abraham Moritz Warburg**, kalt **Aby Warburg** (født 13. juni 1866 i Hamburg, død 26. oktober 1929 i samme by) var en tysk kunsthistoriker og kulturviter. Han er også kjent som grunnleggeren av Warburg Institute som etter hans død ble flyttet fra Hamburg til London. Som forsker konsentrerte han seg om antikkens etterliv på forskjellige områder av vestlig kultur frem til renessansen. Han etablerte ikonologien som en selvstendig gren av kunstvitenskapen.

## Referanser


## Eksterne lenker
*
Ernst Robert Curtius

**Ernst Robert Curtius** (født 14. april 1886 i Thann i Elsass i keiserdømmet Tyskland, død 19. april 1956 i Roma) var en tysk romanist. Han var i slekt med arkeologen Ernst Curtius.

Curtius etablerte utforskningen av den latinske middelalderen innenfor litteraturvitenskapen, og anses som en av de mest fremstående ekspertene på middelalderens litteratur og som en av de betydeligste representantene for tyskspråklig romanistikk. Han er best kjent for verket *Europäische Literatur und Lateinisches Mittelalter*, et studium over middelalderens latinske litteratur og dens påvirkning på den samtidige litteraturen på moderne europeiske språk. Boken var i stor grad medvirkende til å innføre begrepet «topos» innenfor litteraturen.

Curtius ble i 1952 utnevnt til den tyske ordenen Pour le Mérite für Wissenschaften und Künste.

## Referanser
Jianchang

**Jianchang** (kinesisk: 建昌县; pinyin: *Jiànchāng Xiàn*) er et fylke i byprefekturet Huludao i provinsen Liaoning i Folkerepublikken Kina. 

I 1999 hadde det et folketall på  innbyggere.

## Fossilfunn
Nær grensen til provinen Hebei ligger Jianchang Longtan-kløften, med et rikt plante- og dyreliv. I 2009 ble det her funnet fossil av en troodontidedinosaur med fjær. Det er det eldste fossilet som fit et slikt klart bilde av lenken mellom dinosaurer og fugler. Også her, i Jiufotangformasjonens steinblokker, har man funnet fossil av den tidlige moderne fugleart *[[schizooura]]*.

## Administrative enheter
**Storkommuner:**
*Jianchang (建昌镇), Bajiazi (八家子镇), Lamadong (喇嘛洞镇), Yaowangmiao (药王庙镇), Tangshenmiao (汤神庙镇), Linglongta (玲珑塔镇), Datun (大屯镇);
**Kommuner:**
*Maoniuyingzi (牦牛营子乡), Yaolugou (要路沟乡), Shifo (石佛乡), Suozhuyingzi (素珠营子乡), Xijianchang (西碱厂乡), Shihuiyaozi (石灰窑子乡), Wangbaoyingzi (王宝营子乡), Weijialing (魏家岭乡), Laodazhangzi (老大杖子乡), Toudaoyingzi (头道营子乡), Xinkailing (新开岭乡), Hezhangzi (贺杖子乡), Yangmadianzi (养马甸子乡), Heshangfangzi (和尚房子乡), Yangshuwanzi (杨树湾子乡), Heishanke (黑山科乡), Leijiadian (雷家店乡), Bashihan (巴什罕乡), Xiaodeyingzi (小德营子乡), Niangniangmiao (娘娘庙乡), Guzhangzi (谷杖子乡), Erdaowanzi for mongolene (二道弯子蒙古族乡).

## Referanser


## Eksterne lenker
* Infoside
Erich Auerbach

**Erich Auerbach** (født 9. november 1892 i Berlin, død 13. oktober 1957 i Wallingford, Connecticut, USA) var en tysk litteraturviter, litteraturkritiker og romanist. Han er best kjent for verket *[[Mimesis]]*, som beskriver fremstillingen av virkeligheten i vestlig litteratur fra antikken frem til moderne tid.

## Bibliografi
### Utgivelser på norsk
* *Mimesis* (Oversatt av Per Paulsen), Gyldendal 2002
* *Verdenslitteraturens filologi* Cappelens upopulære skrifter 2008

## Referanser


## Eksterne lenker
* Presentasjon på Gyldendal Norsk Forlags nettsider
Gustav Gröber

**Gustav Gröber** (født 1844, død 1911) var en tysk romanist. Han var professor i romanistikk ved Universitetet i Strassburg. Hans teorier om middelalderens litteratur var svært innflytelsesrike; spesielt fikk de betydning for Ernst Robert Curtius, en av studentene hans. Gröber var en av bidragsyterne til *Grundriss der romanischen Philologie* (1886).

## Referanser
Byskeälven

**Byskeälven** (umesamisk: *Gyöhkahe*) har sitt utspring i vestlige Kikkejaure i Arvidsjaur kommune og utløp i Bottenvika på Byske i Skellefteå kommune. Elva er om lag 215&nbsp;km lang og er dermed Nord-Sverige nest lengste skogselv etter Gideälven. Vassdraget har et nedbørfelt på  og middelvannføringen ved munningen er .

Byskeälven er en betydelig lakseelv, og i Fällfors er det bygd et «laksesenter» ved Fällforsen og laksetrappa. «Byske Laxdal» er nå et konsept i markedsføringen og det arbeides hardt for å trekke flere rekreasjonsfiskere til elven.

«Byskio» betyr «hevelse». Store innsjøer i vassdraget er Allejaure, Arvidsjaursjön, Östra Järfojaur, Långträsket og Västra Kikkejaure.

## Referanser
Grønland korps

**Grønland korps** er Frelsesarmeens menighet på Grønland i Oslo.
Frelsesarmeens arbeid i Norge startet 22. januar 1888 i eget lokale på Grønland 9.

Stabsoffiser Jeanna Corneliussen hadde hold møter i Frysjuhall, Folkvang og Arbeidersamfunnet i Torggata og man fant at man ville starte ett korps til. Den svenske offiseren, kaptein J. A. Broberg og kadett Edvard Børresen, ble beordret til å starte Kristiania 2. korps.

Korpset ble åpnet 4. april 1888 og holdt til i Maribogatas sal, en tidligere gymnastikksal som hadde tilhørt Maribogatas skole.

Etterhvert ble korpet uten lokale og holdt møter i flere mindre lokaler, men nytt hovedkvarter ble bygget i Pilestredet 22 og her ble det også bygget eget korpslokale til Kristiania 1. korps. Da 1. korps flyttet ut av Grønland 9 flyttet 2. korps inn.

Senere har korpset flyttet til Lakkegaten 15a.

## Kilder
Matz Sandman

**Matz Sandman** (født 1948) er en norsk embetsmann og tidligere politiker fra Arbeiderpartiet.

Han var barne- og familieminister i Gro Harlem Brundtlands 3. regjering fra 3. november 1990 til 14. november 1991.

Sandman var fylkesrådmann i Buskerud fra 1996 til januar 2010, da han ble pensjonist. Han var rådmann i Tromsø, Bærum og Andøy. Han er utdannet siviløkonom fra Norges handelshøyskole, og var i en periode rett etter utdannelsen økonomisjef i Club 7.

## Bibliografi
* 1999   *95 teser for godt lederskap med forklaringer* (sammen med  Odd Nordhaug)   ISBN  82-456-0820-3
* 2001 *Matz mener- Ti år som spaltist i Kommunal rapport* ISBN 82-446-0769-6
* 2001 *Lederens Katekismus* *(Børsens Forlag i København, sammen med* Odd Nordhaug) ISBN 87-7553-881-4
* 2006 *Lederens bok* (sammen med Odd Nordhaug) ISBN 82-92735-09-7

## Kilder
* www.stortinget
* Matz Sandman slutter

## Eksterne lenker
*
Ungdoms-OL

**Ungdoms-OL** (fransk: *Jeux olympiques de la jeunesse*, engelsk: *Youth Olympic Games (YOG)*) er et internasjonalt idrettsarrangement, etablert etter initiativ fra Jacques Rogge, president i Den internasjonale olympiske komité (IOK). I tillegg til det sportslige, vektlegger IOK den kulturelle og utdannelsesmessige delen av arrangementet. I Rogges tid som president søkte IOK etter måter å fange ungdommens interesse for De olympiske leker (OL), og Ungdoms-OL er ett av tiltakene for å oppnå dette.

Alderen på utøverne i Ungdoms-OL er fra 15 til 18 år. Det første Sommer-OL for ungdom ble avholdt i Singapore i 2010. I 2012 ble de første Vinter-OL for ungdom avholdt i Innsbruck med 1&nbsp;059 deltakere. Lillehammer arrangerte de 2. vinterolympiske ungdomsleker i 2016 og Lausanne skal arrangere de 3. vinterolympiske ungdomsleker i 2020. Dakar i Senegal ble valgt som arrangør av de 4. sommerolympiske ungdomslekene for 2022, og dette er første gang et afrikansk land er tildelt et olympisk arrangement. 

## Vertsbyer
### Sommerleker

### Vinterleker

## Medaljefordeling
**Oppdatert per [[Vinter-OL for ungdom 2024]].*

## Se også
* Olympiske vinterleker
* Olympiske sommerleker
* Paralympiske leker

## Referanser


## Eksterne lenker
* 
* Singapore 2010
* Innsbruck 2012
* Nanjing 2014
* Lillehammer 2016
Thann

**Thann** er en by og kommune i departementet Haut-Rhin i Frankrike. Den har omkring 8000 innbyggere.

## Referanser


## Eksterne lenker
*
Antoine Meillet

**Antoine Meillet** (**Paul-Jules-Antoine Meillet**, født 11. november 1866 i Moulins (Allier), død 21. september 1936 i Châteaumeillant (Cher)) var en av de viktigste fransk språkforskerne ved begynnelsen 1900-tallet. Han studerte ved Sorbonne, hvor han ble påvirket av Michel Bréal, Ferdinand de Saussure og medlemmene av Année Sociologique. I 1890 dro han på en vitenskapelig reise til Kaukasus, hvor han studerte armensk. Tilbake i Frankrike fullførte han de Saussures forelesningsrekke over sammenlignende grammatikk, etter at de Saussure var reist til Genève.

Meillet tok doktorgraden i 1897, med en avhandling om gammelslavisk. I 1902 ble han ansatt ved École des Langues Orientales. I 1905 ble han valgt inn i Collège de France, hvor han foreleste om de indoeuropeiske språkenes historie og struktur. Han samarbeidet tett med språkforskerne Paul Pelliot og Robert Gauthiot. I dag huskes Meillet som læreren for en hel generasjon av filologer som ville bli sentrale i fransk språkforskning på 1900-tallet, som Émile Benveniste, Georges Dumézil og André Martinet.

## Referanser
Bratislava (region)

**Bratislava** (slovakisk *Bratislavský kraj*) er en av Slovakias åtte administrative regioner, og ligger sørvest i landet. Regionen har et areal på 2&nbsp;053&nbsp;km², hvilket gjør den til den minste av de åtte regionene, og innbyggertall på 602&nbsp;436 innbyggere (2011). Regionens største by er Slovakias hovedstad, Bratislava, og består av åtte distrikter (*okresy*).

## Demografi

## Referanser


## Eksterne lenker
*
José Ortega y Gasset

**José Ortega y Gasset** (født 9. mai 1883 i Madrid, død 18. oktober 1955 i samme by) var en spansk filosof, sosiolog og essayist.

Han grunnla tidsskriftene *España* (1915&ndash;1924) og *Revista de Occidente* (1923). På samme tid deltok han ved utarbeidelsen av den spanske forfatningen. Under inntrykk av Weimarrepublikken skrev han det sentrale verket *La rebelión de las masas* (1929) (norsk oversettelse ved Lorentz Eckhoff: *Massenes opprør*, utgitt 1934).

Fra 1910 til 1936 var han professor i metafysikk, logikk og etikk ved Complutense-universitetet i Madrid, fra 1936 til 1945 levde han i eksil i Frankrike, Argentina og Portugal. Som kulturfilosof bygget han på Georg Wilhelm Friedrich Hegel, Friedrich Nietzsche og Wilhelm Dilthey.

## Referanser
Hippolyte Taine

**Hippolyte Adolphe Taine** (født 21. april 1828 i Vouziers, død 5. mars 1893 i Paris) var en fransk filosof, historiker og kritiker. Som tenker hadde han stor teoretisk innflytelse på den franske naturalismen. Han var medlem av Académie française.

Gaten Rue Taine i 12. arrondissement i Paris ble oppkalt etter Taine i 1894.

## Referanser
Wuming

**Wuming** (kinesisk: 武鸣县; pinyin: *Wǔmíng Xiàn*) er et fylke i byprefekturet Nanning i den autonome region Guangxi i Folkerepublikken Kina. Det hadde i 1999 et folketall på  innbyggere.

Fra Sui-dynastiets tid frem til  1917 het området **Wuyuan** 武缘. 

## Administrative enheter
**Storkommuner:**
*Chengxiang (城厢镇); Taiping (太平镇); Shuangqiao (双桥镇); Ganxu (甘圩镇); Ningwu (宁武镇); Luoxu (锣圩镇); Xianhu (仙湖镇); Fucheng (府城镇); Luwo (陆斡镇); Liangjiang (两江镇); Luobo (罗波镇); Lingma (灵马镇); Matou (马头镇).

Dessuten statsgårdene Baihe (百合农场) og Dongfeng (东风农场), og Nannings investeringsområde for utenlandskinesere (南宁华侨投资区).

## Wumingdialekten
Wumingdialekten som den tales i storkommunen Shuangqiao (双桥镇) er språket zhuangs prestisjedialekt.

## Referanser
Sihong

**Sihong** (kinesisk: 泗洪县; pinyin: *Sìhóng Xiàn*) er et fylke i byprefekturet Suqian i provinsen Jiangsu i Folkerepublikken Kina. 

I 1999 var folketallet på  innbyggere.

## Referanser
Arnold Toynbee

:*Se også [[Arnold J. Toynbee]] (1899–1975)

*'Arnold Toynbee*' (1852-1883) var en britisk [[økonomisk historie|økonomihistoriker]]. Han er også kjent for sitt sosiale engasjement og ønske om å bedre levekårene for [[arbeiderklassen]]. Toynbee var en av de mest innflytelsesrike foregangsmennene for [[dannelse|universitetsdannelsens]] utbredelse til folkets brede lag i England. Han studerte [[historie]], [[filosofi]] og [[nasjonaløkonomi]] og ble i 1878 [[dosent]] i det sistnevnte fag ved *Balliol College* i Oxford.

== Liv og virke ==
=== Bakgrunn ===
Arnold Toynbees far ved medisineren og øre-nes-hals-overlegen [[Joseph Toynbee]]. Hans onkel [[Harry Valpy Toynbee]] (1861–1941) var derimot far til historiefilosofen [[Arnold J. Toynbee|Arnold Joseph Toynbee]] (1889–1975); navnelikheten kan gi opphav til forveksling. 

Arnold Toynbee gikk på privatskoler i [[Blackheath (London)|Blackheath]] og [[Woolwich]] og studerte nasjonaløkonomi fra 1873 ved [[University of Oxford]], først ved [[Pembroke College (Oxford)|Pembroke College]], fra 1875 ved [[Balliol College]].

I 1878 avsluttet Toynbee sitt studium av nasjonaløkonomi ved Balliol College og fortsatte som lærer der. 

=== Karriere ===
Som vitenskapsmann beskjeftiget han seg særlig med den store økonomiske omveltning som fant sted i England i annen halvdel av 1700-tallet. Det var Toynbee som utmyntet uttrykket *den industrielle revolusjon*. Som sosialreformator arbeidet han for en utligning av de sosiale motsetningsforhold ved et nærmere samkvem mellom overklassen og underklassen. 

Den første betingelse for å oppnå en slik var etter Tynbees mening at folket fikk opplysning. Slik skulle dets medvirkning ved det økomoniske oppreisningsarbeide kunne sikres. I 1875 bosatte han sig i [[Whitechapel]]s arbeiderkvarter i Londons [[East End (London)|East End]] og begynte der sine gratis reformforedrag på grunnlag av selvstendige førstehånds iakttagelser.

Fra 1880 av kunne han i spissen for en skare begeistrede og oppofrende unge menn organisere en lignende foredragsvirksomhet i en rekke industrisentre. Overanstrengelse undergravde hans helbred og la ham i graven før hans reformtrang kunne få utløp i ferdige verker. 

Etter Toynbees død utgav hans enke de fragmentariske *Lectures on the Industrial Revolution of the 18. Century* (London 1884), et arbeid av betydelig sosial-historisk og økonomisk-politisk interesse. Hans tilhengere stiftet etter hans død *Toynbee Club'', som i Whitechapel grundlae Toynbee Hall som samlingspunkt for en videreførelse av Toynbees sosiale arbeid.

## Referanser
Panshan

**Panshan** (kinesisk: 盘山县; pinyin: *Pánshān Xiàn*) er et fylke i byprefekturet Panjin i byprefekturet Liaoning i Folkerepublikken Kina. Folketallet i 1999 var på  innbyggere.

## Administrative enheter

Panshanbestår av ni storkommuner og fem kommuner. 

**Storkommuner**:
*Taiping (太平镇), Hujia (胡家镇), Gaosheng (高升镇), Guchengzi (古城子镇), Shaling (沙岭镇), Baqiangzi (坝墙子镇), Yangquanzi (羊圈子镇), Dongguo (东郭镇), Shixin (石新镇), Wujia (吴家镇)

**Kommuner**:
*Lujia (陆家乡), Tianshui (甜水乡), Dahuang (大荒乡), Chenjia (陈家乡)

## Referanser


## Eksterne lenker
* Infoside
Xiji

**Xiji** (kinesisk: 西吉县; pinyin: *Xījí Xiàn*) er et fylke i byprefekturet Guyuan i den autonome region Ningxia Hui i Folkerepublikken Kina. 

I 1999 var folketallet på  innbyggere.

Det er et jordbruksfylke, med produksjon av blant annet hvete, bønner, poteter, bokhvete, kål, kinakål, selleri, tomater, chilipepper, agurker, hvitløk og meloner. 

## Kulturminner
Fylket har et historisk minnesmerke innen sjangeren rød turisme. Det er revolusjonsminnestedet Jiangtaibao (*Jiangtaibao geming jiuzhi*, 将台堡革命旧址), det sted der styrkene fra fjerde, annen og første frontarme av Den røde armé forente seg den 22. oktober 1936 og dermed bragte *[[den lange marsjen]]*  til sin avslutning. Stedet er oppført på Folkerepublikken Kinas liste over kulturminner. 

## Referanser
Horda-Kåre

**Horda-Kåre** (norrønt: *Hǫrða-Kári*, f. på 800-tallet i Hordaland) Han var en mektig herse i Hordaland i Harald Hårfagres regjeringstid og nevnes flere ganger i Snorres kongesagaer, bl.a. som slektning av mor til kong Håkon den gode Adalsteinsfostre og som farfar til Klypp herse som drepte kong Sigurd Sleva 

Horda-Kåre hadde fire sønner som nevnes av Snorre:
*Torleiv Spake
*Ogmund (far til Torolv Skjalg og farfar til Erling Skjalgsson)
*Tord (far til Klypp herse)
*Olmod (far til Åskjel og farfar til Aslak Fitjaskalle som drepte Erling Skjalgsson)

I tillegg er det mulig at han hadde to døtre, Tora og Vilgjerd

Han beskrives i Hauksbok-versjonen av Landnåmabok som sønn av Aslak, sønn av Bivra-Kåre, sønn av Ån.

## Referanser
Dazu

**Dazu** (kinesisk: 大足县; pinyin: *Dàzú Xiàn*) er et fylke i byprovinsen Chongqing i Folkerepublikken Kina. Det hadde i 1999 et folketall på , og  i 2004.

## Kulturminner
Steinskulpturene i Dazu er oppført både på UNESCOs liste over verdensarven og Folkerepublikken Kinas liste over kulturminner.

Det dreier seg om en rekke kinesiske religiøse skulpturer, hvorav de eldste stammer fra 600-tallet. De er influert av både buddhistisk, konfuciansk og taoistisk tankegods. Medregnet er også noen huletempeler fra Tang- og Song-dynastiene.

Det dreier seg om 75 områder i fylket Dazu, med om lag 50&nbsp;000 skulpturer og over 100&nbsp;000 kinesiske skrifttegn – innskrifter og epitafer.

Skulpturene er i et lenge temmelig uveisomt område, noe som kan ha vært viktigtste grunn for at de ble spart for vandalisme under kulturrevolusjonen.

## Referanser


## Eksterne lenker
* Baodingshan Rock Carvings, Dazu.)
* Die Dazu'er Grotten -- Schatzkammer der Steinbildhauerkunst
* Baodingshan Cliffside Statues
Heinrich Wölfflin

**Heinrich Wölfflin** (født 21. juni 1864 i Winterthur, død 19. juli 1945 i Zürich) var en sveitsisk kunsthistoriker.

Hans objektive klassifiseringsprinsipper hadde innflytelse på utviklingen av en formell analyse av kunsthistorien i løpet av 1900-tallet. Han underviste i Basel, Berlin og München. Hans tre meste berømte verker er *Renaissance und Barock* (1888), *Die klassische Kunst* (1898) og *Kunstgeschichtliche Grundbegriffe* (1915).

## Referanser
Fylkesvei 5670

**Fylkesvei 5670** går mellom Tysse og Straumsnes i Fjaler kommune.

Frem til 2019 hadde veien betegnelsen fylkesvei 394 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kombi

**Kombi** kan referere til:

* Stasjonsvogn, en biltype
* Halvkombi, en mindre biltype med samme bakluke som stasjonsvognen
Denis St. George Daly

**Denis St. George Daly** (født 5. september 1862 i Athenry i County Galway, død 16. april 1942) var en britisk polospiller som deltok i OL 1900 i Paris.

Daly ble olympisk mester i polo under OL 1900 i Paris. Han var med på laget *Foxhunters Hurlingham* som vant poloturneringen. Laget besto av spillere fra både Storbritannia og USA. De andre på laget var John Beresford og Alfred Rawinson fra Storbritannia og Foxhall Parker Keene og Frank MacKey fra USA.

*Foxhunters Hurlingham* vant alle sine tre kamper og de beseiret *BLO Polo Club Rugby* med 3 – 1 i finalen, dette laget var også sammensatt av polospillere fra både Storbritannia og USA.

## OL-medaljer
* 1900  Paris -  **Gull** i polo

## Referanser


## Eksterne lenker
*
Ragnar Hauge

**Ragnar Olaf Hauge** (født 10. mai 1947 i Oslo) er norsk billedkunstner. 

I 1987 kjøpte han det tidligere klosteret Villa St. Hallvard i Sylling og omgjorde bygningen til egen bolig og innredet atelier/keramikkverksted, trykkeri for dyptrykk, visningrom og gjesterom for besøkende kunstnere. Senere har han flyttet verkstedet til Fornebu, hvor han også tidligere hadde eget galleri, galleri Ankomsten. 

Siden 1984 har Roh (kunstnernavn) hatt flere utsmykningsoppdrag i en rekke bedrifter, vunnet utsmykkingskonkurranser og deltatt på mer enn hundre kunstnerjurierte utstillinger i Norge, Norden og internasjonale utstillinger. For tiden arbeider han med digitale bilder, skulptur, grafikk, foto og bilder på fat. 

Roh er innkjøpt av Nationalgalleriet, Robert Meyer Collection, Würth Art Collection og Museum for samtidskunst.

## Referanser


## Eksterne lenker
* Rohs nettsider
Strandleiren kapell

**Strandleiren kapell** er et kapell ved Solastranden i Sola kommune, i Rogaland. «Det lille kapellet ved havet», som det kalles, er et lite kapell bygget i 1950 i tre med sitteplasser til 60 personer. Kapellet ligger i tilknytning til det tidligere «Strandleiren Misjonssenter», men som nå har skiftet navn til «Himmel & Hav» som drives og eies av Det Norske Misjonsselskap. Kapellet, som ble bygget av misjonsprest Racin Kolnes av materialer fra brakker som ble revet på Sola flyplass, gjorde også tjeneste som soknekirke inntil Sola kirke stod ferdig i 1955.

## Referanser


## Litteratur
* 
*
Henri Hérouin

**Henri Hérouin** (1876–1926) var en fransk sportsutøver som konkurrerte i bueskyting og deltok under OL 1900 i Paris.

Hérouin ble olympisk mester bueskyting under OL 1900 i Paris. Han vant konkurransen 50 meter *Au Cordon Doré* foran Hubert Van Innis fra Belgia.

## OL-medaljer
* 1900  Paris -  **Gull** i bueskyting, Au Cordon Doré - 50 meter

## Referanser


## Eksterne lenker
*
Émile Grumiaux

**Émile Grumiaux** (født 11. juni 1861, død 18. mai 1932) var en fransk sportsutøver som konkurrerte i bueskyting og deltok under OL 1900 i Paris.

Grumiaux ble olympisk mester i bueskyting under OL 1900 i Paris. Han vant konkurransen *Sur la perche à la pyramide*.

## OL-medaljer
* 1900  Paris -  **Gull** i bueskyting, Sur la perche à la pyramide

## Referanser


## Eksterne lenker
*
Eduard Rüppell

**Wilhelm Peter Eduard Simon Rüppell** (født 20. november 1794 i Frankfurt am Main, død 10. desember 1884) var en tysk naturforsker og oppdagelsesreisende.

## Referanser


## Litteratur
* 
*
Fylkesvei 366 (Sogn og Fjordane)

**Fylkesvei 366 (Fv366) i [[Sogn og Fjordane]]** går mellom Ulveskaret og Kvammen i Askvoll kommune, og mellom Trollhaugen og Fauske i Sunnfjord kommune.

Traséer: Ulveskaret – Kvammen 640 meter, Trollhaugen – Fauske 640 meter.

2019 ble veien del av fylkesvei 609.

## Kommuner og knutepunkter

* Ulveskaret
*Kommunal vei fra kryss Kvammen til Leknes (3,0&nbsp;km) og til  Gjelsvika (2,1&nbsp;km)
----

* Trollhaugen
*Kommunal vei fra kryss Fauske til Bjørkedalen (2,5&nbsp;km) og til Fauske (0,6&nbsp;km)

## Referanser


## Eksterne lenker
* Vegvesenets vegkart
Fylkesvei 5661

**Fylkesvei 5661** går mellom Holevik og Stongfjorden i Askvoll kommune.

Frem til 2019 hadde veien betegnelsen fylkesvei 363 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Leopold Fitzinger

**Leopold Joseph Franz Johann Fitzinger** (født 13. april 1802 i Wien, død 20. september 1884) var en østerriksk zoolog.

## Yrkesvei

Med 14 år ble han først lærling hos en apoteker og begynte samtidig sitt botanikkstudium ved Universitetet i Wien hos Nikolaus Joseph von Jacquin. Dette avbrøt han i 1817 for å overta den forsømte reptil- og fiskesamlingen ved Wiens naturhistoriske museum under ledelse av Jacquins svoger Karl Franz Anton von Schreiber.

Først i 1844 ble Fitzinger leder for reptilsamlingene. I 1861 ble han pensjonert, men ble i 1863 direktør for den zoologiske hage i Den engelske hage i München.

## Teori og verk

Påvirket av sine kolleger Lorenz Okens, Johann Baptist von Spix’ og Johann Jakob Kaups naturfilosofiske syn var Fitzinger overbevist om at mangfoldet av organismer svarte til en forutgitt, uforanderlig orden. Ifølge denne måtte tallene 3 og 5 bestandig gjenfinnes i klassifikasjonen av dyreriket. Han valgte altså taksonomiske plasseringer som fulgte dette skjemaet, og avviste Charles Darwins evolusjonsteori.

Mange av beskrivelsene og plasseringene han innførte, gjelder fortsatt.

## Referanser
Tindevegen

**Tindevegen** er en sesongåpen asfaltert fjellveg (ca. 1. mai - 1. november) mellom Turtagrø i Luster kommune og Øvre Årdal i Årdal kommune. Fjellvegen Årdal Luster er et såkalt SA og drives av et styre med representanter fra Årdal og Luster. Den er avgiftsbelagt med bompenger ved skiltregistrering, samt betalingspunkt på Berdalsbandet som er nær vegens høyeste punkt (1320 moh.). Sesong trafikken 2021 var på ca. 50000. Tindevegen utgjør en del av den korteste fergefrie landforbindelsen mellom Bergen og Trondheim og er en populær turistveg med kort avstand fra Sognefjorden til Jotunheimens tinder.

## Knutepunkter

## Referanser


## Eksterne lenker
* Tindevegens egen hjemmeside
Yanggao

**Yanggao** (kinesisk: 阳高县; pinyin: *Yánggāo Xiàn*) er et fylke i byprefekturet Datong i provinsen Shanxi i Folkerepublikken Kina. Folketallet i 1999 var på  innbyggere.

## Kulturminner
De paleolittiske funnstedene Xujiayao og Houjiayao (*Xujiayao-Houjiayao yizhi*, 许家窑—侯家窑遗址), gravfeltet ved festningen ved Gucheng (*Gucheng bao muqun*, 古城堡墓群) fra Handynastiets tid, og Yunlintempelet (*Yunlin si*, 云林寺), er oppførte på Folkerepublikken Kinas liste over kulturminner.

## Referanser


## Eksterne lenker
* Lokalregjeringens hjemmesider
* Group Sites at Nihewan of the Paleolithic Age
* Xujiayao-Houjiayao yizhi
* Gucheng bao muqun
Tianzhen

**Tianzhen** (kinesisk: 天镇县; pinyin: *Tiānzhèn Xiàn*) er et fylke i byprefekturet Datong i provinsen Shanxi i Folkerepublikken Kina. I 1999 hadde det et folketall på .

## Kulturminner
Shaliangpogravene (*Shaliangpo muqun*, 沙梁坡墓群) fra Handynastiets tid og Ciyuntempelet (*Ciyun si*, 慈云寺) ble i 2006 oppført på Folkerepublikken Kinas liste over kulturminner.

## Referanser
William F. Hamilton

**William «Bill» Frank Hamilton** (født 1883, død 1955) var en amerikansk friidrettsutøver som deltok under OL 1908 i London.

Hamilton ble olympisk mester under OL 1908 i London, han var med på det amerikanske laget som vant den olympiske stafetten. De to første etappene var på 200 meter, deretter fulgte en etappe på 400 meter før siste etappe på 800 meter. Hamilton løp første etappe og ble etterfulgt av Nathaniel Cartmell, John Taylor og Mel Sheppard på fjerde og siste etappe. De fikk tiden 3.27,2, tre sekunder raskere enn sølvvinnerne fra Tyskland. 
 
## OL-medaljer
* 1908  London -  **Gull** i friidrett, olympisk stafett  USA

## Referanser


## Eksterne lenker
*
Huset Luxembourg

**Huset Luxembourg** var en adelig familie i middelalderens Luxembourg. I 1308 ble Henrik, greve av Luxembourg konge av Tyskland, hans sønn, Johan av Luxembourg ble kort etter konge av Bøhmen. Dynastiets kontroll over Det hellige romerske rike av den tyske nasjon ble to ganger avbrutt av huset Wittelsbach. Ved keiser Sigismunds bortgang i 1437 døde dynastiet ut og ble etterfulgt av huset Habsburg.

## Referanser
John Taylor (friidrettsutøver)

:*For andre personer med samme navn, se [[John Taylor]].

*'John Baxter Taylor, Jr.** (født [[3. november]] [[1883]] i [[Washington, D.C.|Washington D.C.]], død [[2. desember]] [[1908]] i [[Philadelphia]], [[Pennsylvania]]) var en [[USA|amerikansk]] [[friidrett]]sutøver som deltok under [[Sommer-OL 1908|OL 1908]] i [[London]].

Taylor ble olympisk mester under [[Sommer-OL 1908|OL 1908]] i [[London]], han var med på det amerikanske laget som vant den olympiske stafetten. De to første etappene var på 200 meter, fulgt av en etappe på 400 meter og en siste etappe på 800 meter. [[William F. Hamilton]] løp første etappe og siden [[Nathaniel Cartmell]], Taylor og [[Mel Sheppard]] på fjerde og siste etappe. De fikk tiden 3.27,2, tre [[sekunder]] raskere enn sølvvinnerne fra [[Tyskland]].

== OL-medaljer ==
* [[Friidrett under Sommer-OL 1908|1908]]  [[London]] -  **Gull''' i friidrett, olympisk stafett  USA

## Referanser


## Eksterne lenker
*
Stalheim Hotel

**Stalheim Hotel** er et hotell beliggende på Stalheim, ca. 36 km øst for Voss langs E16 og 12 km vest for Gudvangen innerst i Nærøyfjorden. Det nåværende hotellet ble bygget i 1960 og utvidet i 1966 og har nå 124 rom og plass til 218 gjester.

## Historie
Stalheim Hotel ble første gang åpnet 15. mai 1885 med 10 spartansk utrustede rom. I 1888 overtok svensken Albert Petterson driften. I 1890 ble hotellet utvida og i 1892 sto det nye hotellet ferdig. Som et av Vestlandets første fikk Albert Petterson også bygget et eget vannkraftverk ved Stalheimselva i 1892. Kraftverket var i drift til 1976 og er ikke blitt endret siden.

Hotellet brant ned 20. februar 1900 uten tap av liv. Hotellet ble gjenoppbygget, men gikk tapt i en ny brann i november 1902. 
I 1906–07 ble Meinhardts Hotel på Voss demontert og flyttet til Stalheim, som det tredje hotellet på stedet. Noen år senere ble hele hotellet flyttet 37 meter mot stupet og utvidet med en stor ny fløy. 

Under andre verdenskrig i 1943 opprettet den tyske organisasjonen Lebensborn barnehjemmet *Stalheim* på Stalheim turisthotell med hundre barneplasser.

Natt til 22. juni 1959 brant hotellet ned for tredje gang. Denne gang omkom 23 mennesker i den eksposive brannen, bedre kjent som Stalheim-brannen.

## Beliggenhet
Hotellet ligger ca. 380 m over havet på toppen av den berømte og beryktede Stalheimskleivi med en utsikt utover Nærøydalen, som sammen med Nærøyfjorden ble tatt inn på UNESCOs verdensarvliste i 2004.

## Billedgalleri

File:Hotel Stalheim, Sogn - NB MS G4 0142.jpg|Stalheim hotell, trolig rundt 1890.
File:Stalheim Hotel and Naerodalen Hardanger Fjord Norway.jpg|Stalheim hotell etter at det ble påbygget av Albert Petterson i 1892.
File:Stalheim Hotel Nærødalen - NB MS G4 0122.jpg|Kulturlandkskapet rundt Stalheim hotell i 1898.
File:Bundesarchiv N 1572 Bild-1925-114, Polarfahrt mit Dampfer "München", Stahlheim.jpg|Tyske turister på «polarfart» med dampskipet *München* 1925 på vei opp Nærøydalen til Stahlheim Hotel
Fil:Bundesarchiv N 1572 Bild-1925-122, Polarfahrt Dampfer "München", Personal Hotel Stahlheim.jpg|Betjeningen ved Stalheim Hotel i 1925. 
File:Bundesarchiv N 1572 Bild-1925-119, Polarfahrt mit Dampfer "München", Hotel Stahlheim.jpg|«Mokka-time» for tyske turister i hagen ved Stahlheim Hotel 1925


## Referanser




## Eksterne lenker
* 
* Flere branner og gjenoppbygning fra Statistisk sentralbyrå
* NRK - Brant ned på én time 
* Bilder av alle de fire hotellene